section_heading: Rane godine (1991. – 1996.)
paragraph_text: Sastav je 1996. potpisao ugovor s Music for Nationsom nakon što je s Cacophonousom objavio još jedan ugovorom obavezan uradak: EP V Empire or Dark Faerytales in Phallustein; taj je EP žurno skladan jer je skupina željela što prije napustiti izdavača, što su njezini članovi poslije i potvrdili. Nekoliko se pjesama s tog uratka i dalje izvodi na koncertima grupe, a pjesma "Queen of Winter, Throned" 2006. se pojavila na popisu dvadeset i pet "najvažnijih himni ekstremnog metala" časopisa Kerrang!. Na EP-u je pjevačica Sarah Jezebel Deva prvi put surađivala sa sastavom i zamijenila je Andreu Meyer, njegovu prvu pjevačicu i samozvanu "sotonističku savjetnicu".<ref> Deva se pojavila na svim naknadnim Cradleovim uradcima i turnejama do albuma Darkly, Darkly, Venus Aversa iz 2010., ali nikad nije bila njegova punopravna članica jer je nastupala i s The Kovenantom, Therionom i Mortiisom te se bavila i vlastitim projektom Angtoria s bivšim Cradleovim basistom, Daveom Pybusom.